polyglot-tagger/wikipedia-language-snippets-filtered huggingface dataset:
Ny loharanom-pahalalana lehibe indrindra momba ny fahafantarana sy ny adihevitra momba ny filôzôfian' i Epikorôsy dia ireo asasoratr' i Siserô , ny an' i Seneka , ny an' i Plotarkôsy sy ny an' i Lokretio , ka anisan' izany ny tononkalo atao hoe De rerum natura izay mamelabelatra ny epikorisma.
Nahavita nanoratra taratasy sy boky betsaka i Epikorôsy araka ny filazalazan' i Diôgenesy Laertiôsy ny fizotry ny fiaimpiainany: namela soratanana telonjato izy ka ny fito amby telopolo tamin' ireo dia mamakafaka ny amin' ny taranja fizika ary ny maro hafa momba ny fitiavana, ny fahamarinam-pitsarana, ny andriamanitra, sns.
Ny tena fahasambarana dia ao amin' ny fiadanan-tsaina vokatry ny fanafahana ny tena amin' ny tahotra, izany hoe ny tahotra an' ireo andriamanitra sy ny tahotra ny fahafatesana ary ny tahotra ny fiainana aorian' ny fahafatesana, ka ny tanjon' ny fikarohana epikoriana momba ny natiora dia ny hanafaka ny olombelona amin' ireo tahotra isan-karazany ireo.
Ny atsimon'i Etazonia tamin'izany fotoana izany dia voamariky ny herisetra amin'ny mainty, izay nifarana tamin'ny 1955 tamin'ny famonoan-tena fanavakavahana an'i Emmett Till, 14 taona, ilay pasitera George W. Lee ary mpikatroka ho an'ny sivily.
Ny kaonty mpanao gazety sy ny fahitalavitra dia mitatitra ny tsiambaratelo isan'andro sy fanalam-baraka ataon'ireo Amerikana afrikana any atsimon'i Etazonia, ary koa ny herisetra sy fanenjehana ataon'ireo segregationista amin'ireo mpikatroka ho an'ny sivilizasiona, namokatra.
Avy eo izy dia nanomboka fampielezan-kevitra hiadiana amin'ny Adin'i Vietnam sy Poverty, izay nifarana tamin'ny taona 1968 tamin'ny famonoana tamin'ny fomba ofisialy an'i James Earl Ray, izay mbola iadian-kevitra ihany ny fanamelohana sy ny fidirany amin'ny tetika.
Nomem-pankasitrahana avy hatrany ny medaly amin'ny fahalalahana ho filoham-pirenena nataon'i Jimmy Carter tamin'ny 1977, ny Fihaonamben'ny Firenena Mikambana momba ny zon'olombelona tamin'ny 1978, ny medaly amin'ny alàlan'ny Kongresy volamena tamin'ny 2004, ary noheverina ho iray be indrindra amin'ireo mpanoratra Amerikana lehibe indrindra1.
Tamin’ ny fitarihan' i Omar no nitrangan' ny fanitarana lehibe voalohany ny finoana silamo tany ivelan' ny Saikinosy Arabo: tamin' ny 20 Aogositra 636 ny tafika mozimanan' i Khalid ibn al-Walid dia nandresy ny tafika bizantina teo amoron' ny renirano Yarmouk, izay 100 km miala ny tanànan‘ i Damaskôsy .
Tamin' ny fahafatesan' ny mpaminany tamin' ny taona 632 dia nandray anjara tamin' ny fanendrena an' i Abu Bakr ho kalifa voalohany izy — izany hoe "mpandimby" an' i Mohamady hitondra ny fianakaviamben' ny mpino silamo i Omar - ary nandray anjara tamin' ity governemantan-kalifa voalohany ity.
Mifanohitra amin' izany anefa ny fitiavana hamaha ny olan' ny fahotana izay tanterahina amin' ny alalan' ny indolzansy heverina ho afaka misolo manontolo na amin' ny ampahany ny fieken-keloka, izay aloa amin' ny alalan' ny vola -- amin' i Lotera dia fanao tsy afa-mikambana amin' ny famindram-po sady loza misakana ny fahalalana ny tena olana izany.
Nisy fihaonana maro hafa koa natao teo amin' ireo lehilahy roa ireo tamin' ny 9 Ôktôbra 1519 tao Liebenwerda sy tamin' ny Ôktôbra 1520 tao Lichtenburg, ao akaikin' i Wittenberg, nefa efa tafasaraka tamin' i Rôma i Lotera tamin' izany.
Amin' i Lotera, ny saina dia azo ampiasaina hametraham-panontaniana ny amin' ny olombelona sy ny andrim-piarahamonina, fa tsy natao hanontanian-javatra ny amin' Andriamanitra: ny olombelona dia tsy afaka mandinika an' Andriamanitra raha tsy amin' ny alalan' ny fanambaràn-tenan' Andriamanitra, ka ny Soratra Masina dia mitana anjara toerana lehibe amin' izany.
Izany hoe nisy olona atokisan' i Friederich izay naka an-keriny an' i Lotera raha namakivaky ny alan' i Thuringe izy tamin' ny 4 Mey 1521, vanimpotoana izay nitoerany tao amin' ny lapan' i Altenstein, tao amin' i Burghard II Hund von Wenkheim, ka napetrak' i Friederich III tao amin' ny lapan' i Wartburg, ao akaikin' i Eisenach i Lotera.
Araka ny lovantsofina dia nisy zavatra ahatsiarovana azy ao: indray andro, raha niverina hampahory azy ny devoly ka nisakana azy tsy hiasa, dia notorahany ny fitoeran-dranomaintiny ilay devoly, ka namela loto teo amin' ny rindrina izany, izay mbola azo jerena ankehitriny.
Nahatsiaro tena ho voasariky ny teôlôjia sy ny filôzôfia i Lotera, sady nilaza fa liana manokana amin' ny filôzôfa grika Aristôtelesy sy ilay filôzôfa sy teôlôjiana anglisy William of Ockham ary ilay filôzôfa sy teôlôjiana alemàna Gabriel Biel.
Nisy akony taminy ny hevitr' ny mpitaiza azy, dia i Bartholomæus Arnoldi von Usingen sy i Jodocus Trutfetter, izay nampianatra azy hamerina mametraka fanontaniana momba ny mpandinika malaza maro sy handinika misimisy ny zava-drehetra amin' ny alalan' ny fanandramana.
Tamin' izany fotoana izany ihany dia nanohy nianatra teôlôjia izy ka nanomboka nampianatra taty aoriana kely: natao ôrdinasiôna ho pretra izy tamin' ny taona 1507 ary voatendry hampianatra filôzôfia tao amin' ny toeram-pihibohana tao Erfurt izy.
Na dia mpitahiry ny fombam-pivavahana nolovaina hatry ny ela aza i Lotera sady tsy te hantsoina amin' ny anarana hoe loterana fa kristiana ihany, i Lotera dia nampandroso ilay fiangonam-baovao tamin' ny fanarahana lalana manalavitra hatrany ny fombam-pivavahana rômana.
Nitranga tamin' ny taona 1517 ny tsy fifanarahana tamin' ny papa ny amin' ny indolzansy namoahan' ny papa Jolio II didy sady notohizan' ny papa Leô X mba hamatsiam-bola ny fanamboarana ny bazilika Masindahy Piera, indolzansy notohan' ny arseveka-elektoran' i Mayance, Albert von Brandeburg, tao amin' ny Empira Masina Jermanika.
Tamin' ny 31 Ôktôbra dia nanoratra tamin' ny arseveka i Lotera mba nangataka aminy ny tsy hanohana io indolzansy io sady nampiarahiny amin' ny taratasiny ny tsangan-kevitra 95 izay mety nateraky ny fanararaotan' ilay dôminikana atao hoe Johann Tetzel.
Nanafintohina an' i Lotera ny fanaovana raharaham-barotra ny indolzansy izay nataon' ny papa Jolio II sy Leô X mba hanamboarana ny Bazilika Masindahy Piera ao Rôma, ka namoaka ampahibemaso tamin' ny 31 Ôktôbra 1517 ny tsangan-keviny izy.
Na dia tsy nankasitraka ny fialan' ny monka haingana avy tao amin' ny toeram-pihibohana tao Wittenberg aza i Lotera, rehefa nandalina ny amin' ny voadin' ny monka, dia nanamafy ny fanamasinana ny fiainam-panambadiana sady nanambady relijiozy niala atao hoe Katharina von Bora tamin' ny taona 1525.
Tamin' ny fivoriana natao tao Speyer tamin' ny Avrily 1529 dia niezaka nandray an-tanana ny raharaha ny andriamanjaka, nefa notsenain' ny fanoheran' ny andriandahy enina sy tanàn-dehibe 14 izay nanambara mazava ny hampakatra ny raharaha amin' ny kônsily raha mitady hiala amin' ny didy navoaka tao Worms ny emperora.
Ny fivoriana natao tao Augsburg tamin' ny taona 1530 izay namakian' i Philipp Melanchthon ny Kônfesiôna Aogostana, dia nanamafy ny fanoheran' ny andriandahy prôtestanta maro, izay nikambana tao amin' ny "fivondronana ara-miaramilan' i Schmalkalden" tamin' ny taona 1531.
Nisahirana ny amin' ny fanontaniana maro momba ny fahafatesana sy ny famonjena izay nampiavaka ny kristianisma tamin' ny Andro Antenatenany i Lotera, ka nanovo valinteny avy tao amin' ny Baiboly, indrindra ao amin' ny Epistily nosoratan' i Paoly ho an' ny Rômana.
Araka ny hevitr' i Lotera, ny famonjena ny fanahin' ny olombelona dia fanomezana malalaka avy amin' Andriamanitra izay raisina amin' ny alalan' ny fibebahana amin-kitsim-po sy amin' ny finoana marina an' i Jesoa Kristy ho Mesia, tsy misy fanelanelanan' ny Fiangonana.
Ny papa Leô X dia nanoratra ny tahirin-kevitra nitondra ny lohateny hoe Exsurge Domine izay nandidy an' i Lotera hivadika amin' ny heviny, nefa nodoran' i Lotera teo anatrehan' ny vahoaka izany ary tafasaraka tamin' ny Fiangonana katôlika izy tamin' ny taona 1521.
Tao koa no nanombohan' i Lotera nandika ny Baiboly amin' ny teny alemàna avy amin' ny teny fototra, dia ny teny hebreo sy ny teny grika, ka izany fandikan-teny izany dia nisy akony ara-kolontsaina lehibe tamin' ny fandraiketana ny fiteny alemàna sy amin' ny fametrahana ny fototry ny asa fandikan-teny.
Raha momba ny fifandraisany amin' ny firehana hafan' ny Refôrmasiôna prôtestanta dia hita fa nifanohitra amin' i Ulrich Zwingli (izay nahatapahan' ny fifandraisana tamin' ny fivoriana tao Marburg tamin' ny taona 1529) nefa nihavana ihany tamin' ny mpino prôtestanta tao Strasburg tamin' ny farany , tamin' ny nanaovana ny Fifanarahana tao Wittenberg.
Teo anatrehan' izany fivoriana izany dia nanda ny hiova hevitra i Lotera, ka nanambara fa resy lahatra amin' ny fambaràn' ny Soratra Masina sy nilaza koa fa eo ambany fahefan' ny Baiboly sy ny feon' ny fieritreretany izy fa tsy ambanin' ny fahefan' ny antanantohatry ny mpitondra fivavahana.
Izany fisahiranana ny amin' ny fahafatesana sy ny famonjena izany dia mampiavaka ny finoana kristiana tamin' ny faramparan' ny Andro Antenatenany: izany tebitebin' ny olon-drehetra -- izay nanjary an' olon-tokana izany -- dia nihoatra ny sehatry ny fahafatesana ka niantefa any amin' ny ho fitsaran' Andriamanitra any an-koatra sy amin' ny fomba hiomanana amin' izany.
Ny fanavaozam-piangonana notorin' i Martin Lotera dia nisy vokany lehibe teo amin' ny fandrosoan' ny kristianisma ary ny foto-pampianarana nipoitra tamin' izany dia nisy akony teo amin' ny fianinan' ny vahoakan' i Eorôpa, tsy amin' ny ara-pivavahana ihany fa amin' ny lafiny ara-pôlitika sy ara-toekarena koa.
I Karl V, emperoran' ny Empira Masina Rômana Jermanika sady mpanjakan' i Espaina dia nampiantso an' i Martin Lotera tamin' ny taona 1521 teo anatrehan' ny fivoran' ny solontenan' ny fajakana maro eo ambany fifehezan' ny emperoran' ny Empira Masina izay natao tao Worms.
I Martin Lotera dia teôlôjiana alemàna isan' ireo nitarika ny Fanavaozam-piangonana na Refôrmasiôna prôtestanta tamin' ny taonjato faha-16, teraka tamin' ny 10 Nôvambra 1483 tao Eisleben ary maty tamin' ny 28 Febroary 1546 tao Eisleben ihany koa.
Ny Katôlika dia manao azy ho olomasina ary manokana fety roa ho azy: ny 24 Jona, izay fahatsiarovana ny nahaterahany, napetraka enim-bolana alohan' ny Nôely na Krismasy mba hifanaraka amin' ny tantaran' ny fahazazan' i Jesoa ao amin' ny Evanjely nosoratan' i Lioka, ary ny 29 Aogositra, izay ankalazana ny fahatsiarovana ny fanapahan-doha azy.
Tany no nahalalany fa misy lehilahy amin' ny fahavalon' ny Israelita, dia ilay mpiady mahery indrindra tamin' ny tafiky ny Filistina, atao hoe Gôliata avy any Gata, izay nanao fihaikana ny Israelita hanao adin' olon-droa alohan' ny tena hiadian' ny tafika roa tonta.
Niady matetika i Davida ka nandresy ny Filistina, ny Môabita, ny Arameana, ny Edômita ary ny Amônita, dia lasa lehibe ny tany notapahiny tao amin' ny Fanjakan' i Israely fony mbola tsy nivaky, ka izany no tanim-panjakana lehibe indrindra teo amin' ny tantaran' i Israely.
Ny Kor'any dia manantitrantitra ny fanomezam-pahasoavany amin’ny fihirana sy ny mozika, ka manome azy ny anjara asany amin’ny fandaminana ny litorjia kosmika: nanazava izy fa nandevozin’Andriamanitra taminy ny vorona sy ny tendrombohitra mba hahafahan’izy ireo mitory ny fiderana azy ho an’Andriamanitra.
Fanampin' izany koa dia nanakorontana ny filaminana tao an-dapa ny zanaka lahin' i Davida, ohatra amin' izany i Absalôma zanany izay tsy nikomy taminy nefa tsy nahomby ka niafara tamin' ny fahafatesana, sy i Adônia izay nikononkonona fikomiana tao an-dapa mba haka ny fitondrana.
Ilay mpahay tantara persianina Ibn Jarīr Tabari dia miresaka ao amin'ny tantarany momba ny fifaninanana fanontaniana folo mba hahitana hoe iza amin'ireo mpandova no mahazo ny zo hipetraka eo amin'ny seza fiandrianana ho mpandimby an'i Davida Mpanjaka; izany hoe: “Inona no kely indrindra?
Rehefa maty i Saoly sy i Jônatana, tamin' ny ady nifanaovany tamin' ny Filistina, dia niverina tao amin' ny tanin' i Israely i Davida ka nasandratra ho mpanjakan' ny fokon' i Jodà tao Hebrôna , nefa tsy nanitatra ny fanjakany tamin' ny fokon' i Israely hafa izy.
Natsahany ny tsy fifanarahana teo amin' ny Fiangonan' ny Atsinanana tamin' ny nampanaovany ny Kônsily tao Nikea tamin' ny taona 325, ka izany no niantombohan' ny fahefany tamin' ny raharaham-pivavahana, izany no atao hoe kaisarôpapisma na sezarôpapisma.
Nandritra ny taona voalohany naha-kalifa an’ i Ali dia niatrika fikomiana tao an-tanànan' i Basra na Basora , fikomiana nataon' ny naman' ny mpaminany roa taloha, dia i Talha sy i Zubayr, izay notarihin' i Aisha, vehivavy mpitondratena izay nohajaina indrindra.
Resy ireo miaramila mpikomy ireo tamin’ ny "Adin' ny Rameva" tamin’ ny taona 656; fa i Mu'awiya, governôra omeiada tao Siria sady havana akaiky ny kalifa Othman izay nisy namono, no nanohitra an' i Ali nanomboka teo, nanohitra ny maha ara-dalàna ny maha kalifa azy.
Ny Sonita sy ny Siita ary ny Karijita — na dia tsy noraiketina aza ny fivoasany samy hafa momba ny finoana silamo raha tsy taorian' ny nahafatesan' i Ali — dia mihevitra ny niandohan' ny tsy fitovizan' izy ireo ho tamin' ny vanim-potoana naha kalifa an’ i Ali; ny teny hoe "Siita" mantsy dia avy amin' ny teny arabo hoe Shi'at Ali, izay midika hoe "mpanohana an' i Ali".
Ny zanany dia i Muhsin ibn Ali, i Hasan ibn Ali, i Husayn ibn Ali, i Al-Abbas ibn Ali, i Abdullah ibn Ali, i Jafar ibn Ali, i Muhammad ibn al-Hanafiyyah, i Zaynab bint Ali, i Umm Kulthum bint Ali, i Hilal ibn Ali, i Uthman ibn Ali ary i Ruqayya Mashhad.
I Gregoriosy avy any Nisa dia teolojiana sy mistika malaza, evekan'i Nisa tao Kapadokia sady Rain'ny Fiangonana na Aban'ny Eglizy izay niady tamin'ny arianisma tamin'ny fampandrosoana ny teolojian'ny Trinite sy ny tenim-pinoanana momba ny Fahatongavan'i Kristy ho nofo.
I Gregoriosy avy any Nisa dia teolojianan'ny Trinite sy ny Fahatongavan'i Kristy ho nofo izay niharan'ny filozofia neoplatonisianan'i Plotinosy, ka namelatra antropolojia miorina amin'ny faniriana sy ny fihetsika tsy manam-petran'ny fanahin'olombelona mankany amin'Andriamanitra.
Noho izy lasa "maritira" ho azy ireo dia mankalaza ny fahafatesan' i Hussein isan-taona izy ireo, amin' ny andro faha-40 manaraka ny datin' ny famonoana maritiora, mandritra ny lanonana antsoina hoe "Arbain" ("efapolo", izany hoe ny efapolo andro taorian' ny fahafatesany).
Ny fikomiany tamin' ny kalifa omaiada Yazid I narahin' ny fahafatesany nandritra ny ady tao Karbala dia tena zava-dehibe amin' ny fandrosoan' ny fandinihana siita: araka ny siisma, indrindra fa ny siisman' ny Roa ambin' ny folo, sy ny ismaeliana, i Hussein dia maty an-tsitrapo hamonjy izao tontolo izao.
Ny zanany dia i Ali ibn al-Husayn Zayn al-'Abidin, i Ali al-Akbar ibn Husayn, i Ali al-Asghar ibn Husayn, i Sukayna bint Husayn, i Fatima al-Sughra bint al-Husayn, i Fatimah bint Husayn, i Sakinah bint Husayn.
I Al-Hussein ibn Ali na Al-Husayn ibn Ali dia revôlisiônera tao amin' ny Kalifata Omaiada, teraka tamin' ny 10 Janoary 626 tao Medina any Arabia ary maty tamin' ny 10 Ôktôbra 680 tao Kerbala any Iràka, zanak' i Ali ibn Abi Talib sy i Fatima Zahra, ary amin' ny alalan' ity farany dia zafikelin' i Mohamady ihany koa.
Ny fanavaozana tratra aoriana loatra nataon' ilay shah teo amin' ny sehatry ny fambolena sy ny fandavany ny hampiditra ny demôkrasia eo amin’ ny fiainana ara-pôlitika dia nampitombo ny hetsi-panoherana izay nisy akony tsara teo amin' ny mpifindra fonenana avy any ambanivohitra izay nonina any amin’ ny vohita maro manodidina an' i Teheran.
Taona vitsivitsy taorian' ny namerenana indray ny fitondran’ ny shah sy ny fanjakç-mpanjaka, izay notohanan’ ny Britanika sy ny Amerikana dia nitombo ny fahantrana sy ny fahasorenana tany amin' ireo faritra mahantra ireo raha naneho ny fanantenana hamelona indray ny halehibeazan' ny firenena taloha ny fitondrana.
Nanatevin-daharana ny Mpiambina ny Revôlisiôna, izay niandraikitra ny fitazonana ny ôrtôdôksian’ i Ruhollah Khomeini amin' ny toe-javatra rehetra eo amin' ny fiainam-pirenena, i Mahmoud Ahmadinejad, izay mpikambana mavitrika ao amin' ny famoretana mahery vaika ny mpanohitra.
Tamin' io taona io ihany, ny Birao Fanamafisana ny Firaisankina, izay nahitana an' i Mahmoud Ahmadinejad anisan' ny mpitarika azy, no lohan' ny mpikatroka mavitrina nanafika ny Masoivohon' i Etazonia sy nanao ny mpikambana ao aminy ho takalon' aina .
Tamin' ny taona 1997, taorian' ny nahatongavan' ny governemanta tia fanavaozana notarihin’ i Mohammad Khatami, dia nampianatra tao amin' ny Oniversiten'ny Siansa sy ny Teknôlôjia izy, izay nikarakarany avy hatrany ny fananganana vondrona mpikatroka niandraikitra ny famerenana ny mpianatra amin' ny fitsipiky ny ôrtôdôksa taorian' ny onjan' ny fanavaozana.
Koa satria ny tany am-boalohany 2000s, Frank Gordon izao dia mampiseho ny heviny ho an'ny besinimaro amin'ny alalan'ny fampianarana amin'ny Global ny tahiry ary ny romanticized fanadihadiana na fitsapana toy ny L'affaire 'i Môrmôna, ny Templar Code, ny Templar of America Ny Popol Vuh.
Ao amin’ ny jodaisma, ny anaran’ i Elia dia antsoina amin’ ny fombam-pivavahana Havdalah isan-kerinandro izay manamarika ny faran’ ny Sabata, ary antsoina i Elia ao amin’ ny fombafomba jiosy hafa, anisan’ izany ny Sederan' ny Paska sy ny Brit Milah .
Ny Bokin’ i Malakia dia naminany ny fiverenan’ i Elia “alohan’ ny hahatongavan’ ny andron’ i Jehovah, izay sady lehibe no mahatahotra”, ka mahatonga azy ho mpialoha lalana ny Mesia sy ny eskatôlôjia amin’ ny fivavahana samihafa izay manaja ny Baiboly hebreo.
Tamin' ny fiafaran' ny fanjakany dia naka hetra be loatra sy ny nampanao asa fanompoana i Sôlômôna ka niteraka fanoherana izany izay niafara tamin' ny fizaràn' ny fanjakana ho roa taorian' ny nahafatesany , dia ny Fanjakan' i Samaria ao avaratra sy ny Fanjakan' i Jodà ao antsimo.
Tamin'ny 9 Jona 2012, tao Agliè, tamin'ny fotoana nahazoana ny mari-pankasitrahana tamin'ny fifaninanana literatiora "Il Meleto di Guido Gozzano", niaraka tamin'ny famakiana tononkalo An Evening Sky, nomem-boninahitra i Guido Chiarelli noho ny asany tamin'ny jiro an-dalambe.
Avy 1971 ny 1973 Michelson fikarohana dia mpahay siansa, injeniera miasa amin'ny rafitra Radar amin'ny US Naval Research Laboratory ao Washington D.C. nandritra ny 30 taona manaraka isan-karazany sy ny fitantanana ny fahaiza-manaonareo injeniera ao anatin'ny Tech Georgia Research Institute any Atlanta, Géorgie.
Nanoratra karazana fikarohana nalaza izy tamin'ny caching web, nizarazara ny rafitra an-tsoratra, fitantanana an-tsarimihetsika matihanina amin'ny alàlan'ny finday, ary ny teknolojia marefo amin'ny bandwidth ho an'ny horonan-tsary amin'ny fangatahana, ankoatra lohahevitra hafa.
Araka ny fomba fandehan'ny solosaina, ny finday marani-tsaina dia mandefa mpandirndra milina natokana ho an'ny finday ary mandefa fandaharna toa ny solosaina: mpandaha-potoana, fahitalavitra, fitetezan-tranonkala, famakiana ary fandefasana mailaka, fandefasana hafatra an-tsary na an-tsoratra, sns.
Nanomboka ny asany tamin'ny 1996 izy tamin'ny sarimihetsika Fohy Zato Heny, Izay nahazoany diplaoma ho an'ny sarimihetsika sy talen'ny sarimihetsika Tsara indrindra tao Amin'ny Fetiben'ny Sarimihetsika Iraniana natokana ho an'ny fahazato taonan'ny sinema.
Efatra ny karazan' olona maro an' isa indrindra mitambatra mamorona ny Pakistaney, dia ny Penjaby izay mahasahana ny antsasa-manilan' ny mponina; ao koa ny Patàna na Pastona izay 15 %n' ny mponina; ao koa ny Sindy izay 15 %n' ny mponina; ary ny Balotsy 5 %n' ny mponina.
Ny prôtôkolin'aterineto na Internet Protocols dia prôtôkôly na fanovana ny fanaparitahana kajimirindra, izy koa dia prôtôkôly internet ; ny IP koa dia prôtôkôly na haabo faha-3 ny endrika OSI sy ny modely TCP/IP afaka manao servisy na firesahana amin'ny alalan'ny kaody roa fototra tokana ihany ho an'ny terminaly voampitohy.
Voatendry minisitra fanatanjahatena sy ny tanora nanomboka ny volana martsa hatramin'ny septambra, taorian'izany voatendry minisitra fanabeazam-pirenena izy tamin'ny taona 2009 hatramin'ny taona 2011 tao anatin'ny governemantan'i Monja Roindefo izany.
Amin' izy ireo dia "manan-tsitrapo manokana nefa tsy azo fantarina, tsy takatry ny saina, loharano nipoiran' ny fanambaràna rehetra, mandrakizay, mahalala ny zava-drehetra, manatrika amin' ny toerana rehetra ary mahefa ny zava-drehetra Andriamanitra".
Afaka 10 taona tany an-tsesitany tao Bagdad izy, tamin' ny faha-12 andron' ny fankalazana ny fetin' ny Riḍvān, izay nanomboka tamin' ny 22 Avrily hatramin' ny 03 Mey 1863, dia nilaza tamin' ny manodidina azy fa izy no ilay nambara fa ho tonga, araka ny filazàn' ny Bāb mialoha, dia ilay "fisehoana" fara tampon' Andriamanitra nadrasan' ireo fivavahana mônôteista sasany.
Nanomboka nahangona mpianatra izy, sady nanana eritreritra ny hanorina fivavahana ho an' ny olona rehetra eran-tany, izay hisehon' ny fahatanterahana tongalafatra amin' ny fivavahana rehetra nisy hatramin' izay sady ho vatofehizoron' ny fanjakan' ny fandriam-pahalemana sy ny fahamarinana sy ny fahafahana ary ny olombelona eto an-tany.
Manaraka ny fizotry ny tantaran' ireo mpitarika ara-panahy azy ny tantaran' ny finoana bahay, ka nanomboka tamin' ny takarivan' ny 22 Mey 1844 izany, araka ny fanapahan-kevitry ny Bāb tao Shiraz ao Iràna, sady miorina amin' ny fototra ara-pitantantanan-draharaha napetrak' ireo olo-malaza ara-tantaran' ilay finoana.
Tamin' ny nahafatesan' i ʿAbd-al-Bahāʾ tamin' ny taona 1921 dia niditra tamin' ny dingana vaovao ny fitarihana ara-panahy ny fikambanana, ka nivoatra avy amin' ny fitarihan' olon-tokana ho amin' ny fandaminam-pandraharahana izay ahitana olom-boafidy sy olom-boatendry.
Tsy fidina ny mpikambana ao amin' ny "Fikambanan' ny Mpanolotsaina" fa tendrena isan' ambaratonga isan-toerana sy eo amin' ny ambaratonga iraisam-pirenena, ka izy ireo no miantoka ny fampielezana sy ny fiarovana ny fikambanana (izany hoe manao teny fitsipahana ny hevitr' ireo mpanohitra sady manara-maso ny fanajan' ny mpino ny fitsipi-pinoana marina).
Ao amin' io didy miafina io i ʿAbd-al-Bahāʾ dia nanendry ny lahimatoa amin' ireo zafikeliny, izay tsy iza fa i Shoghi Effendi, ho lasa "Mpiambina ny Raharahan' Andriamanitra", izay angady nananana sy vy nahitana ny fampandrosoana izany fitantanan-draharaha izany.
Fiovana raisina an-tanandroa ny fanapahan-kevitry Japana nanatevin-daharana ny Fiarahana Ampitam-Pasifika, ary mitady ny hifanaraka amin' i Kôrea Atsimo amin' ny lafiny falalaham-pifanakalozana amin' i Kôrea Atsimo i Novely Zelandy.
Tao anatin'ny herintaona, dia nomena an'i Rainilaiarivony izay 24 taona tamin'izany fotoana izany ny andraikitra hitondra tafika, ary nasandratra ho sekreteram-panjakana sy mpiambina ny tombon-kasem-panjakana ary mpanara-mason'ny Mpitam-bolam-panjakana izy.
Avy amin'ny fianankaviamben' Andaviafaratra i Rainilaiarivony sy ny havany, miaraka amin'ny fianankaviamben' Andrefandrovan'i Ambohimanga, izay anisan'ny fianankaviana hova tena natanjaka indrindra tao Imerina tamin'ny taonjato faha-19.
Niafara tamin'ny Septambra 1895 ny Ady Hova-Frantsay rehefa tonga tao Antananarivo ny miaramila frantsay ka nanomboka nitifitra ny lapan'ny mpanjaka amin'ny tafondro sy fitaovam-piadiana mavesatra izay nahagoaka ny tafon'ny Lapa ary nahafaty tandapa maro dia maro.
Lasa mpaneloka ny zanany telo mirahalahy: Rajoelina izay nandika ny lalànan'ny fireneny amin'ny alalan'ny fivarotana volamena antsokosoko amin'orinasa anglisy; i Penoelina izay nianatra tany Angletera alohan'ny niverenany tao Madagasikara noho ny antom-pahasalamana; ary Ramariavelo izay namorona vondron-dahalo mamaky tranon'olon-tsotra.
Fotoana vitsy talohan'ny nahafatesan-dRanavalona dia nasain'i Rainilaiarivony tao amin'ny lapan'ny Praiminisitra i Radama sy i Rainivoninahitriniony ka nasaina nametraka ny satroboninahitra tamin'ny mpanjaka eo anoloan'ny miaramila, ohatra ireny hoe efa maty ny mpanjakavavy.
Ny fenitra ankehitriny be mpampiasa ho an’ny interfasy buffer-to-computer dia SATA 3 Gbit/s izay afaka mandefa eo amin’ny 300 megaoktety/s avy amin’ny buffer mankany amin’ny solosaina, ka noho izany dia mbola eo anoloan’ny taham-pamindrana kapila mankany amin’ny buffer.
Araka any fitomboan'ny olana mikasika ny fitsitsiana angovo dia namorona kapila mitsitsy angovo izay antsoina hoe «maitso» ny mpanamboatra ; izy ireo dia nolazaina fa manana hafaingam-pihodinana miovaova, izay mampihevitra fa mihodina moramora kokoa izy ireo rehefa tsy ampiasaina mba hampidina ny fihinanana arak'angôvony.